Guvernul extinde un program de investiții ca să continue restaurarea muzeelor „Enescu” și „Kalinderu”. Anul finalizării lucrărilor
Executivul a adoptat, vineri, o hotărâre de Guvern care permite extinderea cu încă 4 ani a unuia dintre cele mai ample programe de investiții în patrimoniul cultural, derulat cu sprijinul Băncii de Dezvoltare a Consiliului Europei (BDCE). Astfel, vor fi continuate lucrările de consolidare și restaurare a Muzeul Național „George Enescu” – Palatul Cantacuzino și Muzeul „Dr. Ioan și Nicolae Kalinderu”, finalizarea acestora fiind 30 iunie 2029. Valoarea totală a investiției se ridică la 280 milioane euro, jumătate din sumă fiind asigurată prin bugetul de stat.